ಇಂಟರ್‌ನೆಟ್‌2 ಅಬಿಲೀನ್‌ ಜಾಲಬಂಧಕ್ಕಿಂತ ಭಿನ್ನವಾಗಿರುವ ಅಂತರ್ಜಾಲವು ವಾಸ್ತವವಾಗಿ ವಿನಿಮಯ ಬಿಂದುಗಳ ಒಂದು ಸರಣಿಯಾಗಿದ್ದು, ಖಾಸಗಿ ಜಾಲಬಂಧಗಳಿಗೆ ಪರಸ್ಪರ ಸಂಪರ್ಕ ಕಲ್ಪಿಸುತ್ತದೆಯೇ ಹೊರತು, ತನ್ನದೇ ಸ್ವಂತದ ಹಕ್ಕಿನಿಂದ ಅದೊಂದು ಜಾಲಬಂಧವಾಗಿಲ್ಲ. ಆದ್ದರಿಂದ ಅಂತರ್ಜಾಲದ ಮುಖ್ಯಭಾಗವು ವಿಭಿನ್ನ ಜಾಲಬಂಧ ಸೇವೆಯ ಸೇವಾದಾರರ ಸ್ವಾಮ್ಯದಲ್ಲಿದ್ದು ಅವರಿಂದ ನಿರ್ವಹಿಸಲ್ಪಡುತ್ತಿದೆಯೇ ಹೊರತು, ಅದೊಂದು ಏಕಸ್ವರೂಪದ ಅಸ್ತಿತ್ವವಲ್ಲ. ಇದರ ವರ್ತನೆಯು ಸಾಕಷ್ಟು ಹೆಚ್ಚು ಸಂಭವನೀಯವಾಗಿದೆ ಅಥವಾ ಊಹಿಸಲಾಗದ ಲಕ್ಷಣವನ್ನು ಹೊಂದಿದೆ. ಆದ್ದರಿಂದ, ಬೃಹತ್ತಾದ, ಬಗೆಬಗೆಯ ಜಾಲಬಂಧಗಳಲ್ಲಿ ಸಜ್ಜುಗೊಳಿಸಬಹುದಾದ QoS ಕಾರ್ಯವಿಧಾನಗಳ ಕುರಿತಾಗಿ ಸಂಶೋಧನೆಯು ಮುಂದುವರಿದಿದೆ.

ಆಧುನಿಕ ಅಂಕೀಯ-ಸಂವಹನೆಯನ್ನೊಳಗೊಂಡ ಜಾಲಬಂಧಗಳಲ್ಲಿ QoSಗೆ ಸಂಬಂಧಿಸಿದಂತೆ ಎರಡು ಪ್ರಧಾನ ಪ್ರವೇಶಮಾರ್ಗಗಳಿವೆ; ಒಂದನೆಯದು ಪ್ರಮಿತಿಯ ಪರಿಭಾಷೆಯಲ್ಲಿ ನಿರೂಪಿಸಲ್ಪಟ್ಟ ವ್ಯವಸ್ಥೆಯಾಗಿದ್ದು, ಇದು ಜಾಲಬಂಧದೊಂದಿಗಿನ ಅನ್ವಯಿಕೆ ಅಗತ್ಯಗಳ ವಿನಿಮಯದ ಮೇಲೆ ಆಧರಿಸಿದೆ. ಎರಡನೆಯದು ಒಂದು ಆದ್ಯತೆ ನೀಡಲ್ಪಟ್ಟ ವ್ಯವಸ್ಥೆಯಾಗಿದ್ದು, ಇದರಲ್ಲಿನ ಪ್ರತಿ ಕಟ್ಟೂ ಜಾಲಬಂಧಕ್ಕಾಗಿರುವ ಒಂದು ಬಯಸಿದ ಸೇವೆಯ ಮಟ್ಟವನ್ನು ಗುರುತಿಸುತ್ತದೆ. ಅಂತರ್ಜಾಲದ ಮೇಲೆ, ಒಗ್ಗೂಡಿಸಿದ ಸೇವೆಗಳು ("ಇಂಟ್‌ಸರ್ವ್‌") ಪ್ರಮಿತಿಯ ಪರಿಭಾಷೆಯಲ್ಲಿ ನಿರೂಪಿಸಲ್ಪಟ್ಟ ಮಾರ್ಗವನ್ನು ಕಾರ್ಯರೂಪಕ್ಕೆ ತರುತ್ತವೆ. ಈ ಮಾದರಿಯಲ್ಲಿ, ಒಂದು ಜಾಲಬಂಧದ ಮೂಲಕ ಮೂಲಸಂಪತ್ತುಗಳ ಕುರಿತು ಕೇಳಿಕೊಳ್ಳಲು ಹಾಗೂ ಅವನ್ನು ಕಾದಿರಿಸಲು ಮೂಲಸಂಪತ್ತು ಕಾಯ್ದಿರಿಸುವಿಕೆಯ ವಿಧ್ಯುಕ್ತ ನಿರೂಪಣೆಯನ್ನು (ರಿಸೋರ್ಸ್‌ ರಿಸರ್ವೇಷನ್‌ ಪ್ರೋಟೋಕಾಲ್‌-RSVP) ಅನ್ವಯಿಕೆಗಳು ಬಳಸುತ್ತವೆ.

ಪ್ರತ್ಯೇಕವಾಗಿಸಲ್ಪಟ್ಟ ಸೇವೆಗಳು ("ಡಿಫ್‌ಸರ್ವ್‌‌") ಆದ್ಯತೆ ನೀಡಲ್ಪಟ್ಟ ಮಾದರಿಯನ್ನು ಕಾರ್ಯರೂಪಕ್ಕೆ ತರುತ್ತವೆ. ಅವು ಬಯಸುವ ಸೇವೆಯ ಬಗೆಯ ಅನುಸಾರವಾಗಿ ಕಟ್ಟುಗಳನ್ನು ಡಿಫ್‌ಸರ್ವ್‌ ಗುರುತುಮಾಡುತ್ತದೆ. ಈ ಗುರುತುಗಳಿಗಿರುವ ಪ್ರತಿಸ್ಪಂದನೆಯಲ್ಲಿ, ಅಗತ್ಯಗಳಿಗೆ ತಕ್ಕಂತೆ ನಿರ್ವಹಣೆಯನ್ನು ರೂಪಿಸಲು ಹಲವಾರು ಸಾಲುಗೂಡುವ ಕಾರ್ಯತಂತ್ರಗಳನ್ನು ಮಾರ್ಗನಿರ್ದೇಶಕಗಳು ಹಾಗೂ ಸ್ವಿಚ್ಚುಗಳು ಬಳಸುತ್ತವೆ. (IP ಪದರದಲ್ಲಿ, ಪ್ರತ್ಯೇಕವಾಗಿಸಲ್ಪಟ್ಟ ಸೇವೆಗಳ ಸಂಕೇತ ಬಿಂದುವಿನ (ಡಿಫರೆನ್ಷಿಯೇಟೆಡ್‌ ಸರ್ವೀಸಸ್‌ ಕೋಡ್‌ ಪಾಯಿಂಟ್‌-DSCP) ಗುರುತುಗಳು IP ಕಟ್ಟಿನ ಮೇಲ್ಭಾಗದ TOS ಕ್ಷೇತ್ರದಲ್ಲಿ ಮೊದಲ 6 ಬಿಟ್‌ಗಳನ್ನು ಬಳಸುತ್ತವೆ. MAC ಪದರದಲ್ಲಿ, VLAN IEEE 802.1q ಮತ್ತು IEEE 802.1pಗಳನ್ನು ಅದೇ ಮಾಹಿತಿಯನ್ನು ಸಾಗಿಸಲು ಅಗತ್ಯವಾಗಿ ಬಳಸಬಹುದು)

ಸಿಸ್ಕೋ IOS ನೆಟ್‌ಫ್ಲೋ ಮತ್ತು ಸಿಸ್ಕೋ ಕ್ಲಾಸ್‌ ಬೇಸ್ಡ್‌ QoS (CBQoS) ಮ್ಯಾನೇಜ್‌ಮೆಂಟ್‌ ಇನ್ಫರ್ಮೇಷನ್‌ ಬೇಸ್‌ (MIB) ಈ ಎರಡನ್ನೂ ಒಂದು ಸಿಸ್ಕೋ ಜಾಲಬಂಧ ಸಾಧನದೊಳಗೆ ಸನ್ನೆಯಂತೆ ಬಳಸಿಕೊಂಡು, ಜಾಲಬಂಧ ದಟ್ಟಣೆಯ ಮೇಲಿನ QoS ಕಾರ್ಯನೀತಿಗಳು ಹಾಗೂ ಅವುಗಳ ಪರಿಣಾಮಶೀಲತೆಯೊಳಗಿನ ದೃಶ್ಯತೆಯನ್ನು ಪಡೆಯಬಹುದು.
ಧ್ವನಿಯ ಸಾಗಣೆಗೆ ಸಂಬಂಧಿಸಿದಂತೆ ವಿಶೇಷವಾಗಿ ಉದ್ದೇಶಿಸಲಾಗಿರುವ ATM ಅಥವಾ GSMನಂಥ IP ಅಲ್ಲದ ವಿಧ್ಯುಕ್ತ ನಿರೂಪಣೆಗಳು, ಪ್ರಧಾನವಾದ ವಿಧ್ಯುಕ್ತ ನಿರೂಪಣೆಯಲ್ಲಿನ QoSನ್ನು ಈಗಾಗಲೇ ಕಾರ್ಯಗತಗೊಳಿಸಿವೆ ಮತ್ತು ಅದನ್ನು ಸಾಧಿಸಲು ಅವುಗಳಿಗೆ ಹೆಚ್ಚುವರಿ ಕಾರ್ಯವಿಧಾನಗಳ ಅಗತ್ಯವಿಲ್ಲ.

QoS ಆದ್ಯತೆಯ ಮಟ್ಟಗಳು
ಸೇವೆಯ ಗುಣಮಟ್ಟದ ಕಾರ್ಯವಿಧಾನಗಳು
QoS ಪರಿಹಾರೋಪಾಯಗಳು
ಸಮಸ್ಯೆಗಳು